Billy Talent - Wikipedia, déi fräi Enzyklopedie

# Billy Talent

### Vu Wikipedia, der fräier Enzyklopedie.

Billy Talent
Grënnung: | 1993
Genre: | Punk (Musek)/Alternative Rock
Website: | http://www.billytalent.com
Aktuell Memberen
Gesank: | Benjamin Kowalewicz
Gitarr & Gesank: | Ian D'Sa
Bass-Gitarr & Backgroundgesank: | Jon Gallant
Battrie: | Aaron Solowoniuk

Billy Talent ass eng Punk-/Alternative-Rock-Band aus Mississauga, Kanada.

## [Änneren] Bandgeschicht

De Leadsänger Benjamin Kowalewicz ass de 16. Dezember 1975 am Montreal gebuer. An der Lady of Mount Carmel Secondary School huet en dunn den Jonathan Gallant kenne geléiert, mat deem hien an der Band To Each His Own gespillt huet.

Bei engem Bandconcours hu sech dunn d'Bandmemberen vun haut déi éischte Kéier getraff, déi deemols awer nach an hieren eegene Gruppe gespillt hunn. Se hu decidéiert, eng eege Band ze grënnen, déi se Pezz genannt hunn a vun der Museksrichtung hier éischter Progressive Rock war. Nierwt e puer lokalen Optrëtter gouf 1999 hiert éischt Album mam Numm "Watoosh" opgeholl.

Nach am Joer 1999 koum et zu enger Ëmorientéierung a Richtung Punk an eng Ännerung vum Numm a "Billy Talent". Dëst opgrond vun Onstëmmegkeete mat enger anerer Band mam selweschte Numm. De Numm Billy Talent staamt hei vun engem Charakter aus dem Film "Hard Core Logo". Duerch de neien Image a Stil huet op eng Kéier déi gréisst Radio-Rock-Show vun Toronto Interessi un de Newcomer gewissen an d'Produzentin vun der Show huet hinnen zu engem Plattecontract bei Warner Records verhollef.

Den 23. September 2003 koum hieren Album "Billy Talent" ënnt dem Label Atlantiv Records eraus. Als Singles goufen d'Songs "Try Honesty", "The Ex", "River Below" a "Nothing To Lose" verëffentlecht.

Am Fréijoer 2005 ass dunn eng Demoopnahm vun engem net verëffentlechte Song mam Numm "Red Flag" am Internet opgedaucht, deen op hierem nächsten Album sollt drop sinn. "Red Flag" ass op de Soundtracks vu „Burnout Revenge“, „Burnout Legends“, „SSX On Tour“ an EA Sports „NHL 06“ an op der Atlantic Records Compilation „Black By Popular Demand“ ze fannen.

En anert Lidd, "Devil In A Midnight Mass", konnt een ëm Chrëschtdag exklusiv op hierer Websäit eroflueden. "Surrender" war fir Veltesdag 2006 als Download op der Säit. Béid Lidder sinn um Album "Billy Talent II", dat säit dem 23. Juni 2006 um Maart ass a mëttlerweil Goldtstatus erreecht huet. De 19. Februar 2006 huet d'Band an Däitschland Platinstatur erreecht. D'Auszeechnung gouf zu Hamburg iwwerreescht.

Den 20. Abrëll gouf déi definitiv Versioun vun "Devil In A Midnight Mass" op hierer MySpace-Säit virgestallt. De Video zum Lidd ass mëttlerweil op MuchMusic disponibel, Clipe vun anere Songs sinn op der Warner Musik Website ze fannen.

## [Änneren] Diskographie

### [Änneren] Albumen

- 1999: Watoosh! (als "Pezz")
- 2003: Billy Talent (29. September)
- 2004: Try Honesty (Live at Breakout)
- 2006: Billy Talent II (23. Juni)
- 2006: Billy Talent LIVE (Live From The UK September/2006)

### [Änneren] EPen

- 1993: Demoluca (als "Pezz")
- 1994: Dudebox (als "Pezz")
- 2003: Try Honesty (1. September)
- 2006: Devil In A Midnight Mass (12. Juni)
- 2006: Red Flag (15. September)
- 2007: Fallen Leaves (19. Februar)

### [Änneren] Singles

- 2003: Try Honesty (22. September)
- 2004: The Ex (29. Mäerz)
- 2004: River Below (5. Juli)
- 2004: Nothing To Lose (Radio-Single)
- 2006: Devil In A Midnight Mass (12. Juni)
- 2006: Red Flag (15. September)
- 2006: Fallen Leaves (19. November)
- ????: Surrender

### [Änneren] DVD

- 2005: Scandalous Travelers (4. Januar) (Tour-Dokumentatioun a verschidde Videoen)

## [Änneren] Gielercher

2004 kruten se bei den Juno Awards d'Auszeechnung als Best New Group of the Year, 2005 Group of the Year an Album of the Year. Bei de kanadeschen MuchMusic-Video-Awards gouf hiere Video „The River Below“ als bescht Video an als bescht Rock-Video ausgezeechent nodeems se néng Nominéierungen kruten.

## [Änneren] Um Spaweck

- Offiziell Websäit
- Offiziell däitsch Websäit
- däitsch Fansäit
- Biographie, Diskographie, Tourdonnéeen a weider Infoen op warnermusic.de
- Portrait bei laut.de

Vun "http://lb.wikipedia.org../../../b/i/l/Billy_Talent_1c5f.html"

Categories: Punkmusek | Rockbands

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Suomi
- Français
- Magyar
- Nederlands
- ‪Norsk (bokmål)‬
- Polski
- Simple English
- Svenska